Hyttilän osakaskunta

|  |  |
| --- | --- |
|  | Avustukset 10 § / 2022 |

Talkooraha-anomus / Hyttilän osakaskunta / venevalkaman kunnostus

Selostus ja perustelu Hyttilän osakaskunta hakee 4300 € talkooavustusta venevalkaman kunnostamiseen. Venevalkama sijaitsee Kinnulanlahdessa Valkeisenjärven rannassa. Hanke parantaa rannan ulkonäköä sekä lisää viihtyvyyttä. Venevalkama on kaikkien seutukuntalaisten maksuttomassa käytössä.  
  
Talkoorahan myöntämisen edellytyksenä on, että alueen ja varusteiden hoito- ja ylläpitovastuu säilyy hakevalla yhdistyksellä. Hakija hankkii kustannuksellaan kaikki tarvittavat luvat sekä katselmoinnit. Yhdistyksellä on vastuu talkoiden työnjohdosta ja työturvallisuudesta. Talkooavustuksen kohde ei saa olla Talkoorahan käyttö- ja jakoperusteet 2019 mukaan maksullinen tai muuten suppean käyttäjäryhmän käytössä.

Päätös Hyttilän osakaskunnalle myönnetään talkoorahaa oheisen hakemuksen perusteella enintään 4300 euroa venevalkaman kunnostamiseen. Talkoohanke toteutetaan rakentamisen ja kunnossapidon palveluiden valvonnassa talkoorahan käyttö- ja jakoperusteiden mukaisesti.

Toimivallan peruste Kaupunkiympäristön palvelualueen toimintasääntö 11 §

|  |  |
| --- | --- |
| Jukka Rissanen |  |
| rakennuttajapäällikkö |  |

Asiakirja on allekirjoitettu koneellisesti Kuopion kaupungin asian-  
hallintajärjestelmässä. Allekirjoituksen oikeellisuuden voi todentaa kirjaamosta.

Valmistelija

|  |
| --- |
| Jari Savinainen, puh. +358 44 718 5552 |

etunimi.sukunimi(at)kuopio.fi

Liitteet Oikaisuvaatimusohje

|  |
| --- |
| Talkoorahan käyttö- ja jakoperusteet |

Tiedoksianto Päätös on lähetetty sähköpostitse tiedoksi 14.9.2022.

|  |  |
| --- | --- |
| Hyttilän osakaskunta |  |
|  | |

Tiedoksi

|  |
| --- |
| Kaupunginhallitus |
| Kaupunkirakennelautakunta |

Nähtävänäolo Päätös on yleisesti nähtävänä Kuopion kaupungin verkkosivuilla [www.kuopio.fi/paatoksenteko 14.9.2022](http://www.kuopio.fi/paatoksenteko%2014.9.2022).

**Liite A kuntalain mukainen oikaisuvaatimusohje**

Tähän päätökseen tyytymätön voi tehdä kirjallisen oikaisuvaatimuksen. Päätökseen ei saa hakea muutosta valittamalla tuomioistuimeen.

**Oikaisuvaatimusoikeus**

Oikaisuvaatimuksen saa tehdä

* se, johon päätös on kohdistettu tai jonka oikeuteen, velvollisuuteen tai etuun päätös välittömästi vaikuttaa (asianosainen) sekä
* kunnan jäsen.

**Oikaisuvaatimusaika**

Oikaisuvaatimus on tehtävä **14 päivän kuluessa** päätöksen **tiedoksisaannista**.

Oikaisuvaatimus on toimitettava oikaisuvaatimusviranomaiselle viimeistään määräajan viimeisenä päivänä ennen viraston aukioloajan päättymistä.

Asianosaisen katsotaan saaneen päätöksestä tiedon, jollei muuta näytetä, seitsemän päivän kuluttua kirjeen lähettämisestä. Käytettäessä tavallista sähköistä tiedoksiantoa asianosaisen katsotaan saaneen päätöksestä tiedon, jollei muuta näytetä, kolmantena päivänä viestin lähettämisestä.

Kunnan jäsenen katsotaan saaneen päätöksestä tiedon seitsemän päivän kuluttua siitä, kun pöytäkirja on yleisesti nähtävänä Kuopion kaupungin verkkosivuilla [www.kuopio.fi/paatoksenteko](http://www.kuopio.fi/paatoksenteko).

Tiedoksisaantipäivää ei lueta oikaisuvaatimusaikaan. Jos oikaisuvaatimusajan viimeinen päivä on pyhäpäivä, itsenäisyyspäivä, vapunpäivä, joulu- tai juhannusaatto tai arkilauantai, saa oikaisuvaatimuksen tehdä ensimmäisenä arkipäivänä sen jälkeen.

**Oikaisuvaatimusviranomainen**

Kaupunkirakennelautakunta

Postiosoite PL 1097, 70111 KUOPIO

Käyntiosoite Suokatu 42

Sähköposti kaupunkiymparisto(at)kuopio.fi

Puhelin 044 718 5113 tai 044 718 5110

**Oikaisuvaatimuksen muoto ja sisältö**

Oikaisuvaatimus on tehtävä kirjallisesti. Myös sähköinen asiakirja täyttää vaatimuksen kirjallisesta muodosta.

Oikaisuvaatimuksessa on ilmoitettava

* päätös, johon haetaan oikaisua
* miten päätöstä halutaan oikaistavaksi ja
* millä perusteella oikaisua vaaditaan.

Oikaisuvaatimuksessa on lisäksi ilmoitettava tekijän nimi, kotikunta, postiosoite ja puhelinnumero.

Jos oikaisuvaatimuspäätös voidaan antaa tiedoksi sähköisenä viestinä, yhteystietona pyydetään ilmoittamaan myös sähköpostiosoite.